I 2004 utlyste den britiske eiendomsutvikleren Land Securities en konkurranse om å formgi en energieffektiv bygning av høy standard for å erstatte en gammeldags bygning i The City. I januar 2005 ble det kjent at Land Securities hadde kjøpt eiendommen og tomten 20 Fenchurch Street av banken Dresdner Kleinwort Wasserstein. Om lag en måned senere kunngjorde Land Securities at de hadde valgt arkitekt Rafael Viñoly til å formgi nye 20 Fenchurch Street.